Tramtransporto en Vieno

Vieno havas la kvinan plej grandan **tramreton** en la mondo, kun 422,1 kilometroj da trakoj (kun larĝo de 1435 milimetroj) kaj 29 linioj. Ĝin operacias la urba entrepreno Wiener Linien, kiu operacias ankaŭ la metroon kaj plej multajn urbajn busliniojn.

## Historio 
eta|maldekstra|Ĉevaltiraj tramoj sur la *Franz-Josefs-Kai*
La unua ĉevaltira tramsegmento en Vieno malfermita en 1865, kiu estis ankaŭ la unua en Aŭstrujo-Hungarujo, kondukis de la Viena Ringstrato (*Schottenring*) al Hernals laŭ la hodiaŭa vojo de la tramlinioj 44, 9 kaj 43 (ne eblis konstrui la rektan vojon laŭ la hodiaŭa tramlinio 43 manke de pordo en la Linia Remparo). Tiun ĉi segmenton konstruis la ĝeneva arĥitekta buroo *C. Schaeck-Jaquet & Comp.*, kiu poste alianciĝis kun aliaj koncesipetantaj entreprenoj por konsistigi la entreprenon *Wiener Tramway-Gesellschaft* (Viena Tram-Kompanio). Tiu entrepreno poste konstruis la plej grandan parton de la hodiaŭa tramreto.

Ekkonkurencis ĝin alia privata entrepreno *Neue Wiener Tramway-Gesellschaft* (Nova Viena Tram-Kompanio) en 1873, kiu ankaŭ konstruis grandan parton de la hodiaŭa tramreto. En 1883 komenciĝis la erao de vaporaj tramoj en Vieno; estis konstruitaj linioj en la pli periferiaj regionoj de Vieno fare de *Dampftramway Krauss & Comp.* kaj poste ankaŭ *Neue Wiener Tramway-Gesellschaft* ekoperaciis kelkajn vaporajn liniojn, interalie la linion al Wiener Neudorf, la antaŭulon de la Loka Fervojo de Vieno al Baden. Ankaŭ la sistemo de nombroj de buslinioj orientiĝas hodiaŭ je tiu ĉi sistemo.

En 2010, la plej longa tramlinio estas la linio 26 kun 14,7 kilometroj, kaj la plej mallonga estas la linio 42 kun 3,4 kilometroj.

### *Vienna Ring Tram* 
eta|Trajno de la *Vienna Ring Tram* dum sia startempo en la haltejo *Schwedenplatz*
La *Vienna Ring Tram* estas speciala tramlinio dekstrume ĉirkaŭiranta la Vienan Ringstraton inkluzive de la strato *Franz-Josefs-Kai*. Dum vojaĝo per ĝi eblas aŭskulti informojn (en la lingvoj germana, angla, franca, hispana, itala, rusa, japana kaj en la viena dialekto) pri la konstruaĵoj kaj vidindaĵoj sur la Ringstrato.

Ĝi unuafoje trafikis la 4an de aprilo 2009. La vagonoj 4866 kaj 4867 de la tipo E1 estis speciale adaptitaj kaj flavigitaj por la *VRT*; tamen ĉiam nur unu el tiuj vagonoj trafikas samtempe. Inter du deiroj de la sama haltejo estas 30 minutoj; unu rondiro daŭras laŭhorare 25 minutojn kaj en la stacio *Schwedenplatz* la trajno havas startempon de kelkaj minutoj.

Unu rondiro kostas sep eŭrojn (aŭ kvar por infanoj sub 15 jaroj), kaj 24-hora bileto kostas naŭ eŭrojn (aŭ kvin por infanoj). Tiuj biletoj validas nur sur la *Vienna Ring Tram*, kaj inverse la kutimaj publiktransportaj biletoj ne validas sur la *VRT*, sed ekzistas kombina 24-hora bileto por 14 eŭroj. Eblas eniri kaj eliri ĉe ajna haltejo sur la Ringstrato krom *Julius-Raab-Platz*.

## Traka reto 
eta|Geografie ĝusta mapo de la tramo en Vieno, kun remizoj
La linilongo de la viena tramreto estas 214,8 kilometroj kaj la traklongo 422,1 kilometroj. En la okcidentaj distriktoj estas hodiaŭ pli densa tramreto ol en la orientaj. Krom ĉirkaŭ remizoj, ne ekzistas trakoj priveturataj ambaŭdirekte; ĉiuj vojoj estas do dutrakaj, sed ne ĉiam ene de la sama strato. En 2010, la tramo de Vieno transportis 189,9 milionojn da pasaĝeroj.

La trakan reton uzas ankaŭ la Loka Fervojo de Vieno al Baden. En sia trama segmento ĝi paralelas grandaparte al la tramlinio 62.

Estas trako de la vojo de la tramlinio 42 al la metrolinio U6 ĉe ties remizo *Michelbeuern*. La vagonoj de la linio U6 uzas la traman reton ekzemple por iri al la ĉefgaraĝo.

### Remizoj 
eta|La ŝirmejo *Simmering*
La diversaj tramremizoj estas organizitaj en la sektorojn "suda", "norda", "centra" kaj "okcidenta".
* Suda sektoro (linioj D, O, 1, 6, 18, 67, 71, VRT)
** *Favoriten* (ĉefremizo)
** *Simmering* (ŝirmejo)
* Norda sektoro (linioj 2, 5, 26, 30, 31, 33)
** *Floridsdorf* (ĉefremizo)
** *Brigittenau* (ŝirmejo)
** *Kagran* (ŝirmejo)
* Centra sektoro (linioj D, 1, 9, 37, 38, 40, 41, 42, 43, 44)
** *Hernals* (ĉefremizo)
** *Gürtel* (ŝirmejo)
* Okcidenta sektoro (linioj 2, 5, 9, 10, 18, 46, 49, 52, 58, 60, 62)
** *Rudolfsheim* (ĉefremizo)
** *Ottakring* (ŝirmejo)
** *Speising* (ŝirmejo)
Por pli grandaj riparoj la trajnoj iras al la ĉefgaraĝo de *Wiener Linien* en la 11a distrikto.

## Vidu ankaŭ 
* Tramtransporto
* Loka tramvojo Vieno - Bratislavo
* Listo de urboj kun tramtransporto
* Tramwaytag

## Referencoj 
## Eksteraj ligiloj 
*  (/)
* Detalaj informoj pri la vagontipoj  
* UrbanRail.Net

Vieno
Vieno
Kategorio:Transporto en Vieno
Vieno